open-index/open-wikipedia-markdown huggingface dataset:
Սինրապտորիդներ

**Սինրապտորիդներ** (լատիներեն - Sinraptoridae), գիշատիչ և որպես կանոն խոշոր տերոպոդների ընտանիք(Theropoda)։ Նրանցից շատերը սկզբնական շրջանում մտցվում էին Megalosauridae կամ Allosauridae ընտանիքների մեջ։ 2005 թվականի ֆիլոգենետիկ դասակարգմանն համապատասխան իրենցից ներկայացնում են մոնոֆիլետիկ խումբ, որը պարունակում է Sinraptor ցեղը և բոլոր այն տեսակները, որոնք նրա հետ կապված են ավելի շատ քան կարխադոնտոզավրիդները (Carcharodontosauridae) կամ ալոզավրիդները (Allosauridae)։
Սինրապտորիդների ներկայացուցիչները հիմնականում միջին չափերի՝ 5-7 մերտ երկարությամբ գիշատիչներ էին։ Ամենամեծը հանդիսանում է յանուխոզավրը՝ 9 մետր երկարությամբ։

## Ցեղեր
* *[[Sinraptor]]** *[[Leshansaurus]]*
* *[[Lourinhanosaurus]]*
* *[[Metriacanthosaurus]]*
* *[[Poekilopleuron]]*
* *[[Yangchuanosaurus]]*
* *[[Siamotyrannus]]*
* *[[Gasosaurus]]*
* *[[Shidaisaurus]]*
* *[[Xuanhanosaurus]]*

Գազոզավրը և լեշանզավրը ունեն վիճելի դասակարգում։ Նրանք կարող են լինել ոչ թէ սինրապտորիդներ, այլ մեգալոզավրիդներ։

## Կլադոգրամմա

## Ծանոթագրություններ

## Արտաքին հղումներ
* Carnosauria 
* Sinraptoridae (sinraptorid)

Կատեգորիա:Մսակեր կենդանիներ
Ֆուենֆեռադա (քաղաք)

**Ֆուենֆեռադա** (), քաղաք և համայնք Իսպանիայում՝ արագոնյան Տերուել պրովինցիայի Կուենկա Միներաս շրջանում։ Տարածքը՝ 24,22 *կմ<sup>2</sup>*։ Բնակչությունը՝ 37 *մարդ* (ըստ 2007 թվականի մարդահամարի)։

## Բնակչություն

## Ծանոթագրություններ

## Արտաքին հղումներ
* Trabajo de Marco Negredo sobre Etnología "El habla de Fuenferrada" 
* Fuenferrada.net 
* Fuenferrada en AragonEsAsí.com

Կատեգորիա:Իսպանիայի քաղաքներ
Եվգենի Զավոյսկի

**Եվգենի Կոնստանտինովիչ Զավոյսկի** (, ), խորհրդային ֆիզիկոս, ԽՍՀՄ ԳԱ ակադեմիկոս (1964), սոցիալիստական աշխատանքի հերոս (1969)։

Ավարտել է Կազանի համալսարանը (1930)։ 1947-1976 թթ.-ին աշխատել է Ատոմային էներգիայի ինստիտուտում։ Հայտնագործել է էլեկտրոնային վզաբավեագնիսական ռեզոնանսի երևույթը (1944)։ Նրա ղեկավարությամբ կատարվել են արագընթաց (109-1014 վրկ) պրոցեսների համար էեկտրոնաօպտիկական փոխակերպիչների կիրառման հետազոտություններ։ Զավոյսկի աշխատակիցների հետ առաջարկել և մշակել է ջերմամիջուկային պլազմայի ստացման մեթոդ։ Արժանացել է ՍՍՀՄ պետ․ (1949) և լենինյան (1957) մրցանակների։ Պարգևատրվել է Լենինի 2 շքանշանով։

## Ծանոթագրություններ

Կատեգորիա:Խորհրդային ֆիզիկոսներ
Կատեգորիա:Մոսկվա քաղաքում մահացածներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ռուս ֆիզիկոսներ
Կատեգորիա:Ֆիզիկոսներ այբբենական կարգով
Կատեգորիա:20-րդ դարի ֆիզիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:ԽՍՀՄ ԳԱ ակադեմիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Ռուս գյուտարարներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ռուս գիտնականներ
Էլեկտրա (այլ կիրառումներ)

**Էլեկտրա**՝

## Հին հունական դիցաբանություն
* Էլեկտրա — Ագամեմնոնի և Կլիթեմնեստրայի դուստրը, հունական ողբերգությունների հերոսուհի։
* Էլեկտրա — 7 պլեադաներից մեկը։
* Էլեկտրա — օվկիանուհի, Իրիսի և հարպիաների մայրը։
* Էլեկտրա — Դանաոսի 50 դստրերից մեկը։

## Աստղագիտություն
* (130) Էլեկտրա — աստերոիդ Արեգակնային համակարգում։
* Էլեկտրա — աստղ Ցլի համաստեղությունում։

## Արվեստ
* Էլեկտրա — Ռիխարդ Շտրաուսի օպերա։
* Էլեկտրա — Marvel ընկերության կոմիքսների հերոսուհի։
* Էլեկտրա — 1962 թվականի ֆիլմ։
* Էլեկտրա — 1995 թվականի ֆիլմ։
* Էլեկտրա — 2005 թվականի ֆիլմ՝ հիմված կոմիքսի վրա։
* Էլեկտրա — երաժշտական խումբ Սանկտ Պետերբուրգից։
* Elektra records - ամերիկյան ձայնագրման ստուդիա, պատկանում է Warner Music Group-ին։
* Electra — բրիտանական տրանս-դիջեյ Փոլ Օկենֆոլդի մականուն։
* electra — գերմանական ռոք խումբ։
Էլեկտրա (օվկիանուհի)

**Էլեկտրա** (), հին հունական դիցաբանությունում օվկիանուհի, տիտան Օվկիանոսի և Տեթիսի դուստրը, Թավմասի կինը, որից ունեցել է Իրիսին և հարպիաներ Աելլլոյին ու Օկիպետային։ Նաև Հիդասպի մայրն է։

Հոմերոսյան հիմներում Էլեկտրան հիշատակվում է Պերսեփոնեի ուղեկիցների թվում։ Համաձայն Կլավիդիանուսի՝ Էլեկտրան Պերսեփոնեի ստնտուն է։

## Ծանոթագրություններ

## Գրականություն
* Обнорский Н. П., Электра // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.

Կատեգորիա:Հին հունական դիցաբանություն
Հոմանիշների բառարան

**Հոմանիշների բառարան**, բառարանի տեսակ։ Բառացանկն ընդգրկում է հոմանիշությամբ առնչվող բառերը. յուրաքանչյուր գլխաբառի դիմաց բերվում է դրա հոմանիշային շարքը։

Հոմանիշների բառարանագրման փորձեր արվել են նաև անցյալում։ Նոր ժամանակների առաջին ուշագրավ գորշն այս բնագավառում համարվում է Հ. Թ. Գայայանի «Բառարան-գանձարան հայոց լեզուի հոմանիշներու» աշխատությունը (Կահիրե, 1938)։ Սակայն այս բառարանի նշանակությունը սոսկ պատմական է, նրանում կան բազմաթիվ թերություններ։ 1967 թ. լույս տեսավ Ա. Սուքիասյանի «Հայոց լեզվի հոմանիշների բառարանը», որն արժեքավոր ներդրում է հայ բառարանագրության մեջ։ Նրանում տեղ են գտել գրաբարի, միջին հայերենի, բարբառների, նոր գրական հայերենի (արևմտահայ ու արևելահայ գրական լեզուներ) ավելի քան 83 հազար բառ ու դարձվածքային միավոր։ Բնականաբար հիմնական բառամթերքը արևելահայ գրական լեզվինն է։ Բառահոդվածում տրվում են գրական հայերենի նորմավորումն արտահայտող քերականական, ոճական, բառագործածական նշումներ։ Բառահոդվածը հագեցած է հոմանիշային հարուստ ցուցադրումներով, գրեթե հոմանիշային լիակատար ցանկով, բառարանագրական անհրաժեշտ նկատումներով։

## Աղբյուրներ
*Հ. Պետրոսյան, Հայերենագիտական բառարան, Երևան, 1987։

## Արտաքին հղումներ
* Հայոց Լեզվի Հոմանիշների Բացատրական Բառարան, Աշոտ Մուրադի Սուքիասյան։ Երեւանի Պետական Համալսարան, Երեւան, 2009։
* Հայոց լեզվի հոմանիշների բառարան, Աշոտ Մուրադի Սուքիասյան։ Հայկական ՍՍՀ Գիտությունների Ակադեմիայի Հրատարակչություն, Երեւան, 1967։
* Գրաբարի հոմանիշների բառարան, Ռուբէն Սերոբի Ղազարեան։ Մեծի Տանն Կիլիկիոյ Կաթողիկոսութիւն, Անթիլիաս, 2006։
* Բառարան Գանձարան Հայերէն Լեզուի, Յարութիւն Թ. Գայայեան։ Տպագրութիւն Գալֆա, Գահիրէ, 1938։

Կատեգորիա:Բառարաններ ըստ տիպի
Օփիոն

**Օփիոն** (նաև Օպիոն, Օֆիոն,  - «օձ», Ὀφιονεύς), հին հունական դիցաբանությունում օվկիանուհի Եվրինոմեի որդին և ամուսինը։ Այլ տարբերակով՝ Ուրանոսը Օփիոնի և ավագ Թետիսի որդին է, Մեծ օձ, Տիտանների արքա, որոշ առասպելներում՝ Օլիմպոսի առաջին տիրակալը։

Օփիոնն ունեցել է հսկայական օձի ձև։ Ըստ հունական առասպելների մի վարկածի (Փերեկիդես Սիրոսացու մեկնումով)՝ դեռևս մինչև Զևսի գալը և աստվածներին իշխելը Օլիմպոսում, այնտեղ գահակալում էին Օփիոնը և Եվրինոմեն։ Ըստ Փերեկիդեսի՝ Օփիոնը Քրոնոսի հակառակորդն էր, Օփիոնիդների հայրը։ Օփիոնը ձեռնամարտի է բռնվել Քրոնոսի հետ։

Քրոնոսը տապալել է նրան և սկսել իշխել Օլիմպոսում։

## Գրականություն
* Лукиан. Трагоподагра, 100.
* Нонн. Деяния Диониса, II 573; VIII 161; XII 44; XLI 352.

## Ծանոթագրություններ

 

Կատեգորիա:Հին հունական դիցաբանություն
Կատեգորիա:Տիտաններ և տիտանուհիներ
Ալանկարա

**Ալանկարա** (սանսկրիտ՝ «զարդարում, հարստացում»), հին և մասամբ արդի Հնդկաստանի պոեզիայում ոճական կանոնների համակարգ, որը կիրառվում է չափածոյի կամ գեղարվեստական արձակի արտահայտչականության հարստացման նպատակով։ Ալանկարայի համակարգը կազմված է երկու մասից՝ *արտալանկարա*՝ բառի իմաստը զարդարող հնարանքներ ու միջոցներ (համեմատություն, փոխաբերություն (մետաֆոր), չափազանցություն (հիպերբոլ), բառախաղ և այլն), և *շաբդալանկարա*՝ բառի հնչեղությունը զարդարող միջոցներ (բաղաձայնույթ (ալիտերացիա), առձայնույթ (ասոնանս), հանգեր և այլն)։

Առաջին հիշատակությունը հանդիպում «Բհարատիյանատյաշաստրա» քննախոսության մեջ, որը թվագրվում է 3-5-րդ դարերի։

## Ծանոթագրություններ

## Գրականություն
* Щербатский, Теория поэзии в Индии, Журн. МНП, СПБ, 1902;
* Regnaud P., La Rhétorique sanskrite, P., 1884;
* Jacobi H., Ueber Begriff und Wesen der indischen Poëtik, «Nach. Gött. Ges. d. W.», 1908.
* Анандавардхана. Дхваньялока. М. 1974.
* Галинская И. Л. Загадки известных книг. М. 1986

## Արտաքին հղումներ
* Raag Hindustani - Embellishment

Կատեգորիա:Հին Հնդկաստան
Կատեգորիա:Հնդկական գրականություն
Տաքսի 3

**Տաքսի 3** (), ֆրանսիական ֆիլմ՝ նկարահանված Լյուկ Բեսոնի սցենարով Ժերար Կրավչիկի կողմից։ Պրեմիերան տեղի է ունեցել 2003 թվականի մարտի 27-ին։ Հանդիսանում է Տաքսի և Տաքսի 2 ֆիլմերի շարունակությունը։

## Սյուժե
Էմիլյենը տարված է Մարսելի բանկերը թալանող Սանտա Կլաուսների ավազակախմբի որոնման աշխատանքներով և նույնիսկ չի նկատում Պետրային, որն ամեն կերպ ձգտում է նրան, ակնարկել, որ երեխայի է սպասում։ Այդ նույն ժամանակ Լիլին հեռանում է Դանիելից՝ վերջինիս մեղադրելով նրանում, որ իր ողջ ժամանակն անց է կացնում մեքենայի մոտ։ Առավոտյան Դանիելն իմանում է, որ Լիլին հղի է։

Էմիլյենը սխալմամբ ձերբակալում է կոմիսար Ժիբերին, որ Սանտա Կլաուսի դիմակ էր հագել ավազակախմբի անդամների հետ մտերմանալու մտադրությամբ։ Որոշ ժամանակ անց Ժիբերի մոտ է գալիս ասիացի լրագրող Քիուն. հետագա մի քանի օրվա ընթացքում վերջինս պատմություն պիտի գրի Մարսելի ոստիկանների մասին։

Օգտվելով Ժիբերի դյուրահավատությունից՝ Քիուն կոմիսարի համակարգչից պատճենում է անհրաժեշտ բոլոր անուններն ու գաղտնաբառերը։ Այդ ժամանակ Էմիլյենը Դանիելի օգնությամբ գտնում է իսկական կողոպտիչներին, բայց գերի է ընկնում։ Նա իմանում է, որ Քիուն է ավազակախմբի գլխավորը։ Քիուն Ժիբերին համոզում է իրեն էլ վերցնել մասնակցելու ավազակախմբի հետապնդման գործողություններին։ Դանիելը փրկում է Էմիլյենին, և նրանք միասին հետապնդում են ավազակախմբի անդամներին և հատուկ զորքերի օգնությամբ ձերբակալում։

## Դերերում
*Սամի Նասերի - Դանիել Մորալես, տաքսու վարորդ
*Ֆրեդերիկ Դիֆենտալ - Էմիլյեն Կուտան-Կորբադեկ, ոստիկանության տեսուչ
*Մարիոն Քոտիար - Լիլի Բերտինո, Դանիելի հարսնացուն
*Էմմա Սոբերգ - Պետրա, Էմիլյենի կինը
*Ժան-Քրիստոֆ Բովե - գեներալ Էդմոնդ Բերտինո, հարավային ռազմական օկրուգի հրամանատար 
*Բեռնար Ֆարսի - կոմիսար Ժիբեր
*Էդուար Մոնտուտ - Ալեն, Էմիլյենի գործընկերը
*Բայ Լին - Քիու, չինուհի հանցագործ
*Սիլվեստր Ստալոնե - գաղտնի գործակալ

## Երաժշտություն
* Dadoo - Making Of Generiq
* Humphrey & Busta flex - Quest Ctu Fou Cette Nuit
* Eloquence & Kayliah - Match Nul
* Booba & Ness-beal - Tout Cquon Connait Booba Ness Beal
* Lara - Plus Vite Que Jamais
* Pharrell Williams & Rohff - Wheres Yours At?
* 113 - 10 Minutes Chrono
* Daddo & Diams - Vivre Sans Вa
* Lara & Аrsenik - Gotta Drive
* Oxmo Puccino - Tarif C
* Willy Denzey - Lallumage
* Pitt Baccardi - J’accelere
* Costello - Profites
* Corneille - Laissez Nous Vivre
* Leslie & Dadoo - Ptite Soeur
* Ogb & Intouchable - Trouble
* n.e.r.o - Find My Way
* Lynnsha & Kail - Love Sound
* Doc Gyneco - Du spy dans l’air

## Հետաքրքիր փաստեր
*Ֆիլմի 21-րդ րոպեին Էմիլյենի թիկունքում երևում է Վասաբի ֆիլմի ազդագիրը. վերջին ֆիլմի պրոդյուսերն ու ռեժիսորը Լյուկ Բեսոնն ու Ժերար Կրավչիկն են համապատասխանաբար։

## Ծանոթագրություններ

## Աղբյուրներ
*Ֆիլմը Internet Movie Database կայքում

Կատեգորիա:2000-ականների կինոկատակերգություններ
Կատեգորիա:2000-ականների ֆրանսիական ֆիլմեր
Կատեգորիա:2003 ֆիլմեր
Կատեգորիա:EuropaCorp ֆիլմեր
Կատեգորիա:Բադի մուվի
Կատեգորիա:Լյուկ Բեսոնի ֆիլմեր
Կատեգորիա:Ֆիլմեր ոստիկանների մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:2000-ականների ֆրանսերեն ֆիլմեր
Ստորադասական եղանակ

**Ստորադասական եղանակ**, իրականալիություն արտահայտող եղանակներից մեկը։ Ճանաչում է գտել հատկապես գրաբարի քերականության մեջ։ Գրաբարի ստորադասական եղանակն ուներ *առաջին ապառնի*, *երկրորդ ապառնի* ժամանակաձևեր։ Հունաբան հայերենում սրա մեջ ներմուծվել են նաև արհեստական ձևեր, որոնք հետագայում դուրս թողնվեցին։

**Առաջին ապառնին* արտահայտում է խոսելու պահից հետո իրականանալի՝ անկատար կերպի գործողություն։ Ունի համադրական և բաղադրյալ՝ վերլուծական կաղապարներ. համադրականը կազմվում է ներկայի հիմքով և *իցեմ//իցիմ* վերջավորության շարքով` *շարժիցեմ, հայիցիմ*։ Բաղադրյալը կազմվում է ապառնի դերբայով և օժանդակ բայի *իցեմ*-ի շարքով։
**Երկրորդ ապառնին* արտահայտում է խոսելու պահից հետո իրականանալի` կատարյալ կերպի գործողություն։ Ունի համադրական և բաղադրյալ` վերլուծական կաղապարներ. համադրականը կազմվում է անցյալ կատարյալի հիմքով և *ից//այց* վերջավորության շարքով՝ *շարժեցից, հայեցայց*։ Բաղադրյալը կազմվում է անցյալ դերբայով և օժանդակ բայի *իցեմ*-ի շարքով՝ *սիրեալ իցեմ*։

## Գրականություն
*Ա. Աբրահամյան, Գրաբարի ձեռնարկ, Ե., 1964։
*Հ. Պետրոսյան, Հայերենագիտական բառարան, Ե., 1987։

Կատեգորիա:Քերականություն
Մուրադ Մուրադյան (քաղաքապետ)

**Մուրադ Հովհաննեսի Մուրադյան** (), ՀԽՍՀ և Հայաստանի պետական գործիչ, Երևանի քաղաքապետ (1975-1985 թթ.), ՀՀ Նախագահին առընթեր ներման հարցերի հանձնաժողովի նախագահ։

## Կրթություն
1948 թվականին ավարտել է միջնակարգ դպրոցը։ 1948-1953 թվականներին սովորել և ավարտել է Լենինականի Միքայել Նալբանդյանի անվան մանկավարժական ինստիտուտի ֆիզիկամաթեմատիկական ֆակուլտետը։ 1962 թվականին հեռակա ուղուցմամբ ավարտել է Մոսկվայի մեքենաշինական ինստիտուտը։

## Աշխատանքային գործունեությունը
*1953-1958 թթ. - աշխատել է Լենինականի տարբեր դպրոցներում՝ որպես ֆիզիկայի և մաթեմատիկայի ուսուցիչ։ 
*1958-1964 թթ. - աշխատել է Լենինականի հղկող հաստոցների գործարանում՝ որպես ինժեներ, ինժեներ-տեխնոլոգ, տնօրենի տեղակալ։ 
*1964-1965 թթ. - Լենինականի «Միկրոէլեկտրաշարժիչ» գործարանի տնօրեն։

## Քաղաքական գործունեությունը
*ԽՄԿԿ անդամ 1957 թվականից։
*1965-1967 թթ. - ՀԿԿ Լենինականի քաղաքային կոմիտեի արդյունաբերության և տրանսպորտի բաժնի վարիչ, ՀԿԿ Կենտկոմի թեթև ու սննդի արդյունաբերության բաժնի վարիչի տեղակալ։
*1967 թ. ընտրվել է ՀԿԿ Լենինականի քաղկոմի երկրորդ քարտուղար։
*1968 թ. ընտրվել է ՀԿԿ Լենինականի քաղկոմի առաջին քարտուղար։ 
*1969 թվականից ՀԿԿ ԿԿ բյուրոյի անդամության թեկնածու։
*1975 թ. ընտրվել է Երևանի քաղխորհրդի գործկոմի նախագահ։ 
*1985-1988 թթ. - ՀԿԿ կենտկոմի քարտուղար, միաժամանակ շինարարության և քաղաքային տնտեսության բաժնի վարիչ։ 
*1988-1990 թթ. - Հայկոոպի նախագահ։ 
*Եղել է ԽՍՀՄ և ՀԽՍՀ Գերագույն խորհուրդների պատգամավոր։
*2008 թվականից ՀՀ Նախագահին առընթեր ներման հարցերի հանձնաժողովի նախագահն է։
*««Շիրակ» միջազգային միավորում» ՀԿ նախագահ։
*2012 թ. ՀՀ ԱԺ ընտրություններին առաջադրվել է ՀՀԿ համամասնական ընտրացուցակով։
*ԽՍՀՄ 8-9-րդ, ՀԽՍՀ 10-րդ գումարումների գերագույն խորհրդի պատգամավոր։

## Պարգևներ և կոչումներ
*Լենինի շքանշան
*Աշխատանքային կարմիր դրոշի շքանշան (կրկնակի)
*Երևանի պատվավոր քաղաքացի (2002 թ.)
*Գյումրու պատվավոր քաղաքացի (2002 թ.)
*Սուրբ Մեսրոպ Մաշտոցի շքանշան (2010 թ.)

## Ծանոթագրություններ

## Արտաքին հղումներ
*Մուրադ Մուրադյան. Կուզեի՝ Երևանը Երևան մնար

Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՍՀՄ ԳԽ 8-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:Հայ կոմունիստներ
Կատեգորիա:Հայ ուսուցիչներ
Կատեգորիա:Հայ պետական գործիչներ
Կատեգորիա:Ֆիզիկոսներ այբբենական կարգով
Ռագու ֆին

**Ռագու ֆին**, գերմանական խոհանոցի ուտեստ։

Ուտեստը պատրաստվում է շոգեխաշած մսից և սպիտակ սոուսով պատրաստված փորոտիքից։ Համարվում է գերմանական դասական թեթև նախաճաշիկ, որն ավելի շատ օգտագործվում է բեռլինյան խոհանոցում։

Ռագու ֆին պատրաստվում է հորթի մսից, ուղեղից, ողնուղեղից, հավի սպիտակ մսից, ըստ ճաշակի օգտագործվում է նաև ձուկ։ Բաղադրատոմսի համաձայն միսը կարելի է եփել քացախ ավելացրած ջրում կամ թույլ կրակի վրա շոգեխաշած վիճակում, որց հետո կտրատվում է մանր մասերի։ Սպիտակ սոուսը պատրաստվում է արգանակից, սպիտակ գինուց, ավելացվում է սերուցք, կիտրոնի հյութ և ձվի դեղնուց։

Կատեգորիա:Մսով ուտեստներ
Կատեգորիա:Բեռլինյան խոհանոց
Կատեգորիա:Նախուտեստներ
Կատեգորիա:Հորթի մսով ուտեստներ
Ախորժակ

[մինի|«Նախաճաշին» ([Զինաիդա Սերեբրյակովա)]]
**Ախորժակ**, որոշակի սննդի նկատմամբ մարդու ցանկությունը։ Ախորժակը սուբյեկտիվորեն տարբերվում է քաղցի զգացողությունից։ Քաղցը սննդանյութերի նկատմամբ օրգանիզմի պահանջն է (սովորաբար՝ տհաճ)։

## Ախորժակի առաջացում
Ախորժակն առաջանում է կենտրոնական նյարդային համակարգի որոշակի բաժինների դրդմամբ և ուղեկցվում է թքարտադրությամբ, մարսողական հյութերի արտադրությամբ, ստամոքսաղիքային համակարգի գալարակծկանքի ուժեղացմամբ, որոնք համապատասխան մարսողական օրգանները նախապատրաստում են սննդի ընդունմանը։ Համեղ պատրաստված սննդի հաճելի տեսքը և հոտը, սեղանի գեղեցիկ սպասքավորումը գրգռում են ախորժակը, իսկ սննդի տհաճ տեսքից և հոտից, ոչ հաճելի մթնոլորտից ընկնում է այն և բացասաբար ազդում մարսողության օրգանների գործունեության վրա։

Կանոնավոր ռեժիմով սնվող անձանց օրգանիզմում արտադրվում են որոշակի ժամերի և որոշակի քանակությամբ մարսողական հյութեր։ Անկանոն, չոր կերակուրներով սնվելը, խոսակցությունը, ընթերցանությունը, աշխատանքը և այլն ազդում են ախորժակի վրա և կարող են դառնալ ստամոքսաղիքային համակարգի հիվանդությունների ու նյութափոխանակության խանգարման պատճառ։ Ախորժակի բացակայությունը կարող է կապված լինել գերհոգնածության, աշխատանքում և տանը տիրող նյարդային իրավիճակի հետ։ Երեխաների (օրինակ՝ առաջին դասարանցիների, մանկապարտեզ և մանկամսուր հաճախողների) ախորժակը երբեմն ընկնում է ռեժիմի փոփոխության, ինչպես նաև օրաբաժնում նոր սննդամթերքի առկայության դեպքերում։ Ուտելիքի նկատմամբ հաճախ խիստ քմահաճ են դառնում հղի կանայք, հիվանդները։

Ախորժակի փոփոխությունները՝ լրիվ բացակայությունից (անորեքսիա) մինչև ուտելու նկատմամբ անզսպությունը (բուլիմիա), կարող են ուղեկցել տարբեր հիվանդությունների, ուստի ախորժակի մշտական խանգարումների դեպքում պետք է խորհրդակցել բժշկի հետ։

Ախորժակը կարգավորող հիմնական հորմոններն են՝ գրելինը, լեպտինը, նեյրոպեպտիդ Y-ն։

Կատեգորիա:Մարսողություն
Կատեգորիա:Ներզատաբանություն
Ռուզան Ասատրյան

**Ռուզան Շիրակի Ասատրյան** (), հայ բանաստեղծուհի, հրապարակախոս, հասարակական գործիչ, 1987 թվականից Հայաստանի գրողների միության անդամ։

## Կենսագրություն
Ծնվել է 1948 թվականի մայիսի 16-ին, Արագածոտնի մարզի Մաստարա գյուղում։ Ավարտել է Վանաձորի մանկավարժական ինստիտուտի բանասիրական ֆակուլտետը։ Աշխատել է հանրապետական թերթերում, հեռուստառադիոպետկոմում։ Հիմնադրել և խմբագրել է «Հայկազունք» սկաուտական հանդեսը (1989-1991)։ Եղել է մի շարք հասարակական կազմակերպությունների («Գոյամարտ», «Հայկազունների ազգային միություն», «Հայաստանի մայրության ֆոնդ», «Մ. Մաշտոց խոսքի մշակույթի կենտրոն», «Երեխաների պաշտպանության միություն» և այլն) անդամ, ինչպես նաև Երևան քաղաքի անվանակոչության հանձնաժողովի անդամ (1991-2000)։

Աշխատել է «Հայաստանի աշխատավորուհի» ամսագրում (1983-1986), ՀՀ նախագահի աշխատակազմում՝ որպես ՀՀ Նախագահին առընթեր մշակույթի խորհրդի քարտուղար։

Հեղինակ է բազմաթիվ հոդվածների ու հրապարակագրությունների։ Հիմնադրել է «Նախավկա» հասարակական կազմակերպությունը (2005)։
Բնության և հասարակության միջազգային ակադեմիայի (2006) և Հայաստանի ժուռնալիստների միության անդամ է։ 32 գրքի հեղինակ է։

## Երկեր
* Երկրի աղը, Երևան, 2014։
* Դարի արժեքը մարդն է, Երևան, 2008։
* Գենոֆոնդը վտանգի տակ, Անապատի վարդ (երկհատորյակ), Երևան, 2006։
* Ձայնս խեցու մեջ, Երևան, 2002։
* Արարատի շնչառությունը մեր մաշկի տակ (ակնարկներ և հրապարակախոսություն), Երևան, 2001։

## Պարգևներ և մրցանակներ
* 2013 թվականին արժանացել է ՊՆ Մարշալ Իսակովի շքանշանի։
* 2013 թվականին արժանացել է ՀՀ սփյուռքի նախարարության «Մայրենիի դեսպան» շքանշանի։
* 2008 թվականին արժանացել է ՀՀ մշակույթի նախարարության Ոսկե մեդալի։
* 2008 թվականին արժանացել է ՀՀ ՊՆ «Գարեգին Նժդեհ» շքանշանի։
* 2008 թվականին արժանացել է ՀԳՄ «Գրական վաստակի համար» մեդալի։

## Տես նաև
* Հայաստանի գրողների միության անդամների ցանկ

## Աղբյուրներ
* 

Կատեգորիա:Հայ բանաստեղծներ
Կատեգորիա:Հայ հրապարակախոսներ
Կատեգորիա:Հայ հասարակական գործիչներ
Կատեգորիա:Հայաստանի ժուռնալիստների միության անդամներ
Կատեգորիա:Գարեգին Նժդեհ մեդալակիրներ
Կատեգորիա:Վանաձորի պետական համալսարանի շրջանավարտներ
Կատեգորիա:ՀՀ մշակույթի նախարարության ոսկե մեդալակիրներ
Որմնախորշ

մինի|Որմնախորշ (Լեուվարդենի բողոքական եկեղեցի)
**Որմնախորշ**, շենքի պատի մեջ (ներքուստ կամ արտաքուստ) սարքված խորշ, քառանկյունի, բազմանիստ կամ կիսաշրջանաձև հատակագծով, կամարակապ կամ գմբեթարդ վերջավորությամբ։ Արտաքուստ որմնախորշերը կիրառվել են պատերի շարվածքի հոծ զանգվածը թեթևացնելու, շենքի ճակատները գեղազարդելու համար։ Հայ ճարտարապետության մեջ եռանկյունի հատակագծով արտաքին որմնախորշերը («հայկական խորշեր» անվանվող) հանդիպում են արդեն վաղ միջնադարում և լայն տարածում ստանում IX—XIV դարերում։ Շենքի ներսի որմնախորշերը օգտագործվել են որպես մկրտարան կամ սպասքապահարան (եկեղեցիներում), գրապահարան (գրատներում), տնտեսական նշանակության պահարաններ (բնակելի տներում)։ Որպես պահարան կիրառվում են նաև ժամանակակից ճարտարապետության մեջ։

Կատեգորիա:Ճարտարապետական տարրեր
Կատեգորիա:Շինարարական տարրեր և կառուցվածքներ
Ախտանուն

**Ախտանուն**, (դիագնոզ), համառոտ բժշկական եզրակացություն հիվանդության և հիվանդի վիճակի մասին։ Ախտանունը հաստատվում է բժշկության հատուկ բնագավառի՝ ախտորոշման մշակած մեթոդներով։ Ախտանունը դրվում է առկա հիվանդության ախտանշանների, հիվանդի հարցուփորձի, ինչպես նաև բազմակողմանի հետազոտության արդյունքների հիման վրա՝ որոշակի հիվանդություններին բնորոշ ախտանշանների հետ համեմատելով։ Ճշգրիտ ախտանունը կարևոր է ոչ միայն բուժման ճիշտ ընտրության, աշխատունակության կանխորոշման, այլև անհրաժեշտ կանխարգելիչ միջոցառումների իրականացման համար։

Կատեգորիա:Բժշկական եզրեր
Կատեգորիա:Բժշկական ախտորոշում
Ուեյքֆիլդ

**Ուեյքֆիլդ** (), քաղաք Անգլիայում, Արևմտյան Յորկշիր կոմսության վարչական կենտրոնը։ Ունի քաղաքի () և եպիսկոպոսական կոմսության շրջանի () կարգավիճակ։ Բնակչությունը 76 866 մարդ (2008)։

## Պատմություն

Borough of Wakefield-ը ստացել է քաղաքի կարգավիճակ 1888 թվականից՝ արտոնագրային հրովարտակի շնորհիվ։ 1913 թվականին քաղաքի բնակչությունը գերազանցեց 50 հազարի նիշը, այն վարչականորեն առանձնացված էր որպես ինքնավար միավոր ()՝ դուրս գալով Ուեսթ-Ռայդինգ կոմսության ենթակայությունից։ 1974 թվականին հաստատվել են ներկայիս սահմանները 1972 թվականին ընդունված «Տարածքային ինքնակառավարման» օրենքի համաձայն (), արտոնագրային հրովարատակը 1974 թվականին քաղաքին տվեց եպիսկոպոսական կոմսության շրջանի կարգավիճակ ()։

Հնում քաղաքը հանդիսանում էր տեքստիլ առևտրի կենտրոն։ Բացի այդ, քաղաքը գտնվում էր այնպիսի վայրում, որտեղ զարգացած էր ածխային արդյունաբերությունը՝ զարգացման առանցքային գործոններից մեկը։ 1984 թվականին տեղի ունեցավ Հանքափորների ցույցը. այդ ժամանակ քաղաքի բոլոր հանքերն արդեն փակված էին։ Սակայն քաղաքի շրջակայքում մնացել էին 18 հանք և ցույցերի ժամանակ ամբոխը անցնում էր քաղաքով։

## Քույր քաղաքներ

## Պատկերասրահ

Coat of arms of Wakefield City Council.png|Ուեյքֆիլդի զինանշանը
Wakefield UK locator map.svg|Ուեյքֆիլդը Ուեսթ-Ռայդինգի կազմում
County Hall (1898), Wood Street, Wakefield.jpg|County Hall (1898)
Richard of York Memorial - geograph.org.uk - 858000.jpg|Յորք դքսին(զոհվել է մարտում 1460 թվականին) նվիրված հուշարձանը
Wakefield Westgate.jpg|Wakefield Westgate(Ուեյքֆիլդի Արևմտյան դարպասները)
Clock tower, east face - geograph.org.uk - 1212094.jpg|Ժամ-աշտարակը
The (new) Town Hall, Wood Street, Wakefield.jpg|Քաղաքի կառավարական շենքը
Wakefield County Hall.jpg|Կոմսության կառավարական շենքը
Trinity Walk, Wakefield (10th March 2013) 003.JPG|Trinity Walk առևտրի կենտրոնը
Chantry Bridge.JPG|Chantry կամուրջը
Railway Viaduct - geograph.org.uk - 362217.jpg|95 կամարից կազմված ուղեկամուրջը
23 Wakefield Kirkgate Railway Station (flash) -wikipedia-.jpg|Wakefield Kirkgate երկաթուղային կայանը
The Old Queen Elizabeth Grammar School.jpg|Ելիզավետա թագուհու գիմնազիան Բրուք-Սթրիտում
The ruins of Sandal Castle1.JPG|Sandal ամրոցի ավերակները
The Hepworth Wakefield - geograph.org.uk - 1507085.jpg|Hepworth Wakefield-ը և Calder գետը
A.B.C Cinema, Wakefield, UK 1048314 1ae05e23-by-philld.jpg|ABC կինոթատրոնը(բացվել է 1935 թվականին և անուշադրության մատնվել 1997 թվականին)
Cribs Star 2014-07-26 14-52.jpg|Հուշաթղթերին նվիրված աստղը
Castrop Rauxel Square - geograph.org.uk - 1509700.jpg|Castrop Rauxel հրապարակը, անվանակոչված քույր քաղաքի պատվին


## Ծանոթագրություններ

## Արտաքին հղումներ
* 1643 թվականին տեղի ունեցած քաղաքացիական պատերազմում Ուեյքֆիլդի ունեցած մասնակցությունը
* Ուեյքֆիլդը DMOZ-ում 
* Ուեյքֆիլդի նորությունները 
* Ուեյքֆիլդի կառավարական կայքը
* wakefieldfirst լրատվամիջոցի կայքը

Կատեգորիա:Մեծ Բրիտանիայի քաղաքներ
Ամերիկահայ զինյալներ

**Ամերիկահայ զինյալներ, ԱՀԶ** (), ամերիկահայ հասարակական կազմակերպություն։ Նախագահն է Հովհաննես Սուրուչլյանը։

## Պատմություն
Կազմակերպությունը հիմնադրվել է 2007 թվականին ամերիկահայ Հովհաննես Սուրուչլյանի կողմից։ ԱՀԶ-ում ընդգրկված են երիտասարդներ, հայկական և ամերիկյան բանակում ծառայած զինվորներ և սպաներ, ազատամարտիկներ և կանայք։ Կազմակերպության անդամները պարբերաբար վարժանքներ են անցկացնում, կազմակերպում են հայրենասիրական դասախոսություններ, ներկայացնելով հայ ազգի պատմությունն ու ռազմարվեստը։

Ըստ Սուրուլչյանի, ԱՀԶ-ն պատրաստ է ցանկացած ժամանակ սատարել Հայաստանին հարկ եղած արտակարգ պատահարների և այլ իրադարձությունների ժամանակ։

ԱՀԶ-ն համագործակցում են Հայաստանում գործող «Հայկական լեգեոն» կազմակերպության հետ։

## Արտաքին հղումներ
* Պաշտոնական կայք 
* Պաշտոնական էջը Ֆեյսբուքում

Կատեգորիա:Ամերիկահայ հասարակական կազմակերպություններ
Կատեգորիա:Ամերիկահայ ռազմական կազմակերպություններ
Որմնադրություն

մինի|աջից
**Որմնադրություն**, շինարարական արհեստ, քարագործության ճյուղ։ Որմնադրություն ասելով հաճախ հասկանում են նաև քարգործության մյուս ճյուղերը (քարտաշություն, քարհատություն, քարակոփություն և այլն)։ Հայկական լեռնաշխարհում որմնադրության հնագույն նմուշներ են նեոլիթ-էնեոլիթյան կացարանների՝ քարե հիմքով, հում աղյուսով շարված պատերը, մ․թ․ա․ I հազարամյակի կիկլոպյան շինությունները։ Որմնադրությունը զգալի վերելք է ապրել ուրարտական և հետագա ժամանակաշրջաններում, իսկ X—XIII դարերում հասել է բարձր զարգացման՝ պայմանավորված քաղաքաշինության նոր վերելքով։ Հայաստանում տարբեր ժամանակաշրջանների բազմապիսի կառույցները (բերդեր, վանքեր, պալատներ, իջևանատներ, կամուրջներ, բնակելի և օժանդակ շինություններ, ջրանցքներ, բաղնիքներ, աղբյուրներ և այլն) հավաստում են, որ եղել են որմնադրության տարբեր ուղղություններ, որոնցով զբաղվել են որմնադիրների մասնագիտացված խմբեր։ Պատերը շարվել են հում կամ թրծած աղյուսով, կոպիտ (անտաշ) կամ հղկված (սրբատաշ) տարբեր չափերի քաբկրով՝ ամրության համար հաճախ օգտագործելով զանազան տեսակի շաղախներ, երկաթե գամեր, կապարե ամրակներ և այլն։ Օգտագործվել են ջարդելու, տաշելու, հղկելու, փորելու, քանդակելու, պատի ուղղահայաց և հորիզոնական ուղղությունները կարգավորելու հատուկ գործիքներ։ Միջին դարերում առաջացել են որմնադիրների ընդհանուր կամ մասնագիտացված համքարություններ։ Առանձնապես մեծ հարգանք են վայելել քարտաշ որմնադիրները, որոնք փորձված լինելով քարգործության բոլոր բնագավառներում, շինարար արհեստավորների մեջ ճանաչվել են ավագներ։ Որմնադիրները սովորաբար շրջելով երկրում և դրա սահմաններից դուրս՝ կատարել են շինարարական զանազան պատվերներ։ Շինարարական տեխնիկայի զարգացման հետ որմնադրությունը կորցնում է նախկին նշանակությունը։

Կատեգորիա:Շինարարություն
Մեծամորի ամրոց

**Մեծամորի ամրոց**, մ.թ.ա V հազարամյակի քաղաք-ամրոց, հնավայր Արմավիրի մարզի Մեծամոր քաղաքի տարածքում, որտեղ պեղվել են նաև պղնձաձուլական և բրոնզաձուլական հնագույն համալիրներ, սրբատեղի, ենթադրաբար աստղադիտարան, դամբարաններ և այլն։

Պեղումները սկսվել են 1965 թվականին։ Պեղումները ղեկավարել է երկրաբան Կորյուն Մկրտչյանը, ով հնավայրի տարածքում հայտնաբերել է պղնձաձուլական խարամ, ինչը թույլ է տվել եզրակացնել, որ հայտնաբերման վայրին մերձակա բլուրը հանդիսանում է հնադարյան պղնձաձուլարան։ Պեղումների ընթացքում հայտնաբերվել է նաև  աստղադիտարան հանդիսացող հարթակ։ Աստղագետ Էլմա Պարսամյանը հավաստել է, որ ապառաժի վրա փորագրված են երկնային լուսատուներ։ Հայտնաբերվել են նաև բրոնզեդարյա դամբարաններ, այդ թվում՝ մեծահարուստ անձանց՝ հուղարկավորված իրենց ստրուկներով, ձիերով, կահ-կարասիով և զենքով հանդերձ։ 1968 թվականին ամրոցի տարածքում բացվել է պատմա-հնագիտական թանգարան, որտեղ հավաքված են հիմնականում Մեծամորի հնավայրում տարբեր ժամանակների պատկանող 22000 ցուցանմուշ։ Ներկայումս թանգարանը կրում է Կ. Մկրտչյանի անունը։ 1993 թվականից՝ Կ. Մկրչյանի մահվանից հետո, հնագիտական պեղումները ղեկավարել է Էմմա Խանզադյանը։
## Ծանոթագրություններ

Կատեգորիա:Արմավիրի մարզի հայկական բերդեր և ամրոցներ
Կատեգորիա:Նախնադարյան Հայաստան
Դարձելի և ոչ դարձելի պրոցեսներ

**Դարձելի և ոչ դարձելի պրոցեսներ** (Դարձելիև ոչ Դարձելիպրոցեսներ), համակարգի վիճակի փոփոխության պրոցեսներ։

## Դարձելի պրոցես
Դարձելի պրոցեսը կարելի է իրականացնել հակառակ ուղղությամբ՝ ետադարձ կարգով հաջորդաբար կրկնելով ուղիղ պրոցեսի բոլոր միջանկյալ վիճակները։ Դարձելին կարող է լինել միայն 
*քվազիստացիոնար (կամ հավասարակշիռ) պրոցեսը։
Դարձելի պրոցեսի ուսումնասիրման հետ են կապված մեխանիկայի և էլեկտրադինամիկայի այն խնդիրները, որոնք լուծվում են առանց շփման ուժերի հաշվառման, ինչպես նաև ջերմատեխնիկայի ու հիդրոդինամիկայի որոշ խնդիրներ (օրինակ, ձայնային ալիքների տարածումը գործնականում չկլանող միջավայրում)։ Բոլոր իրական պրոցեսները, խստորեն ասած, ոչ դարձելի են (միայն որոշ իրական պրոցեսներ, իդեալական պայմաններում կարելի է համարել շրջելի)։

## Ոչ դարձելի պրոցես
Ոչ դարձելի պրոցեսը չի կարող ընթանալ հակառակ ուղղությամբ, իսկ այդ պրոցեսը կատարող համակարգը՝ անցնել նույն միջանկյալ վիճակներով։ Ոչ դարձելի պրոցեսներ են դիֆուզիան, ջերմահաղորդականությունը, ջերմադիֆուզիան, հեղուկի (գազի) մածուցիկ հոսանքը, որոնք ինքնակամ ընթանում են միայն մեկ ուղղությամբ։ Դարձելի բոլոր պրոցեսները անհավասարակշիռ պրոցեսներ են։ Փակ համակարգերում դրանք ուղեկցվում են էնտրոպիայի աճով։ Շրջապատող միջավայրի հետ էներգիայի կամ նյութի փոխանակության հնարավորություն ունեցող բաց համակարգերում ոչ Դարձելիպրոցեսի դեպքում էնտրոպիան կարող է մնալ հաստատուն կամ նույնիսկ նվազել՝ արտաքին միջավայրի հետ էնտրոպիայի փոխանակության հաշվին։ Սակայն բոլոր դեպքերում էնտրոպիայի արտադրությունը, այսինքն՝ միավոր ժամանակում դրա աճը համակարգում, ոչ դարձելի պրոցեսի առկայության պատճառով մնում է դրական։

Կատեգորիա:Ջերմադինամիկա
Ֆոնտո Նուովա

**Ֆոնտո Նուովա** (), քաղաք Իտալիայում, տեղակայված է Լացիո մարզի Հռոմ գավառում։

221 թվականի օգոստոսի 31-ի տվյալներով բնակչության թվաքանակը եղել է 34.872, բնակչության խտությունը կազմում է 1129մարդ/քառ. կմ։ Զբաղեցնում է 20 քառ. կմ տարածք։ Փոստային ինդեքս - 000013, հեռախոսային կոդ - 06։

Կոմունայի հովանավորն է Սուրբ Հովսեփը։ Տոնակատարությունը մարտի 19-ին է։

## Ծանոթագրություններ

## Արտաքին հղումներ
* http://www.comune.fonte-nuova.rm.it/ 

Կատեգորիա:Իտալիայի քաղաքներ
Ֆիանո Ռոմանո

**Ֆիանո Ռոմանո** () քաղաք Իտալիայում, տեղակայված է Լացիո մարզի Հռոմ գավառում։

Բնակչությունը կազմում է 8313 մարդ, խտությունը կազմում է 203 մարդ/քառ. կմ։ Զբաղեցնում է 41 քառ. կմ տարածք։ Փոստային ինդեքս - 065, հեռախոսային կոդ - 0765։

## Ժողովրդագրություն
**Բնակչության թվաքանակի փոփոխությունները.**


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.8,0.6)
ImageSize = width:455 height:370
PlotArea = left:50 bottom:50 top:30 right:30
DateFormat = x.y
Period = from:0 till:16000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo
BarData=
  bar:1982 text:1982
  bar:1987 text:1987
  bar:1992 text:1992
  bar:1997 text:1997
  bar:2002 text:2002
  bar:2007 text:2007
  bar:2012 text:2012
  bar:2017 text:2017
PlotData=
  color:barra width:20 align:left
  bar:1982 from:0 till:4287
  bar:1987 from:0 till:5142
  bar:1992 from:0 till:6358
  bar:1997 from:0 till:7189
  bar:2002 from:0 till:7925
  bar:2007 from:0 till:10032
  bar:2012 from:0 till:13063
  bar:2017 from:0 till:15708
PlotData=
  bar:1982 at: 4287 fontsize:S text:4287 shift:(-10,5)
  bar:1987 at: 5142 fontsize:S text:5142 shift:(-10,5)
  bar:1992 at: 6358 fontsize:S text:6358 shift:(-10,5)
  bar:1997 at: 7189 fontsize:S text:7189 shift:(-10,5)
  bar:2002 at: 7925 fontsize:S text:7925 shift:(-10,5)
  bar:2007 at: 10032 fontsize:S text:10032 shift:(-10,5)
  bar:2012 at: 13063 fontsize:S text:13063 shift:(-10,5)
  bar:2017 at: 15708 fontsize:S text:15708 shift:(-10,5)
TextData=
  fontsize:S pos:(20,20)
  text:По данным  ISTAT


## Պատկերասրահ

Fiano Romano Castello Ducale.jpg|Օրսինիների դքսական ամրոցը
Villa Volusii Saturnini 4.jpg|Վիլլա դեի Վալուզիի խճապատկերը
Mausoleo fiano romano 750x370.png|Դամբարանը
Campana medievale di fiano romano.png|Քաղաքում պահպանված միջնադարյան զանգ
Monumento ai caduti Fiano Romano.png|Հուշարձան համաշխարհային երկու պատերազմներում զոհվածների հիշատակին
Statua di Enrico Berlinguer.png|Էնրիկո Բեռլինգերի հուշարձանը


## Ծանոթագրություններ

## Գրականություն
* 
* 
* 
* 

## Արտաքին հղումներ
* Համայնքապետարանի պաշտոնական կայքէջը

Կատեգորիա:Իտալիայի քաղաքներ
Ներսես Աստվածատուրյան

**Ներսես Աստվածատուրյան** (1897, Կ. Պոլիս, Օսմանյան կայսրություն – 1953, Իրկուտսկի մարզ, ԽՍՀՄ), ցեղակրոնության գաղափարախոսության ակտիվ գործիչներից մեկը, Սոֆիայում «Տարոնի Արծիվ» ամսաթերթի պատասխանատու տնօրեն։

## Կենսագրություն
Ծնվել է Կ. Պոլսում 1897 թվականին, ծագումով տարոնցի է։ Եղել է Հայ մարմնամարզական ընդհանուր միության Բուլղարիայի շրջանի պատասխանատու գործիչ։ Վարել է առևտրական գործունեություն՝ նյութապես զգալիորեն օժանդակելով ազգայնական շարժումներին։ Հայկ Ասատրյանի հետ համատեղ 1936 թվականին Սոֆիայում հրատարակել է «Ցեղ և Հայրենիք» երկշաբաթյան, որը երկար կյանք չի ունենում։ 1937-1938 թվականներին Հայկ Ասատրյանի և հետ հրատարակում է «Տարոնի Արծիվ» ամսաթերթը, որը իրենց կողմից հիմնած Տարոնական շարժման պաշտոնական մարմինն էր։ 1945 թվականի հունվարի 27-ին ձերբակալվել է ԽՍՀՄ Պետանվտանգության կոմիտեի (ԿԳԲ) կողմից և հոկտեմբերի 20-ին դատապարտվել 10 տարվա ազատազրկման։

Մահացել է 1953 թվականի օգոստոսի 28-ին Իրկուտսկի մարզի կալանավայրում։ 1963 թվականին հետմահու արդարացվել է։

## Տես նաև
* Օնիկ Զարմունի

Կատեգորիա:Կոստանդնուպոլիս քաղաքում ծնվածներ
Կատեգորիա:1897 ծնունդներ
Կատեգորիա:1953 մահեր
Կատեգորիա:Օգոստոսի 28 մահեր
Կատեգորիա:Ցեղակրոնության գործիչներ
Լյուդովիտ Շտուր

**Լյուդովիտ Վելիսլավ Շտուր** (, ), սլովակ բանաստեղծ, բանասեր։ 19-րդ դարի 40–ական թվականների սլովակյան ազգային ազատագրական շարժման գաղափարախոս ու ղեկավար։

## Գործունեություն
Փիլիսոփա-բանասերի կրթություն է ստացել Բրատիսլավայի լիցեյում (1829-1833) և Հալլի համալսարանում (1838-1840)։ 1844 թվականին միջին սլովակական, բարբառի հիման վրա կատարել է (Յո․ Հուրբանի և Մ․ Հոջայի հետ) գրական լեզվի ռեֆորմ։ 1845-1848 թվականներին հրատարակել է «Սլովենսկե նարոդնե նովինի» («Սլովակյան ազգային թերթ»-ը)։ Մասնակցել է Պրահայի 1848 թվականի ապստամբությանը, 1848-1849 թվականների հեղափոխության ժամանակ գլխավորել է սլովակների ազգային ազատագրական պայքարը։ Երբ հունգարացի հեղափոխական կառավարությունը հրաժարվել է ճնշված ժողովուրդների ազգային պահանջները բավարարելուց, Շտուրն անցել է ավստրոսլավիզմի դիրքերը։ 1848 թվականից հետո ապրել է Մոդրում (ոստիկանության հսկողության տակ), զբաղվել է գիտահրապարակախոսական ու գրական գործունեությամբ։ Շտուրիի սոցիալ-տնտեսական, քաղաքական և մշակութային ծրագիրը, որը օբյեկտիվորեն բուրժուա-դեմոկրատական բնույթ է կրել, հիմք է դարձել ազգային գաղափարախոսության և ռոմանտիզմի համար գրականության մեջ։ Շտուրը հնարավոր է համարել սլովակ ժողովրդի զարգացման ոչ կապիտալիստական ուղին՝ գյուղացիական համայնքների ձևով («Սլավոնությունն ու ապագա աշխարհը», հրատարակված, 1867, ռուսերեն)։ Գրականագեղագիտական հայացքներում բացարձակացրել է բանահյուսությունը որպես ազգային ոգու և ազգային մշակութային ավանդույթի արտահայտություն («Սլավոնական ցեղերի ժողովրդական երգերի ու վեպիկների մասին», 1853)։

## Ծանոթագրություններ

Կատեգորիա:Սլովակ բանաստեղծներ
Կատեգորիա:Սլովակ գիտնականներ
Կատեգորիա:Սլովակ գրողներ
Կատեգորիա:Սլովակ լեզվաբաններ
Կատեգորիա:Սլովակ մանկավարժներ
Կատեգորիա:Սլովակ փիլիսոփաներ
Կատեգորիա:Սլովակիայի քաղաքական գործիչներ
Կատեգորիա:Սլովակ լրագրողներ
Կատեգորիա:Հրաձգային զենքից մահացածներ
Շառլ Շտուրմ

**Ժակ Շառլ Ֆրանսուա Շտուրմ** (, ), ֆրանսիացի մաթեմատիկոս, Փարիզի Գիտությունների Ակադեմիայի անդամ (1836), Փարիզի պոլիտեխնիկական դպրոցի պրոֆեսոր (1840)։ Հիմնական աշխատանքները վերաբերում են մաթեմատիկական ֆիզիկայի դիֆերենցիալ հավասարումների եզրային խնդիրների լուծմանը և, դրա հետ կապված, սովորական դիֆերենցիալ հավասարումների սեփական արժեքները և սեփական ֆունկցիաները գտնելու խնդրին։ Գտել է տրված հատվածում հանրահաշվական հավասարման արմատների թիվը որոշելու ընդհանուր մեթոդ։

## Ծանոթագրություններ

Կատեգորիա:Ֆրանսիացի մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի ֆիզիկոսներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:19-րդ դարի ֆրանսիացի մաթեմատիկոսներ
Կատեգորիա:Ռուսաստանի ԳԱ թղթակից անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ֆրանսիացի գիտնականներ
Կատեգորիա:Շվեյցարացի մաթեմատիկոսներ
Կատեգորիա:Շվեյցարացի ֆիզիկոսներ
Վիկտոր Էմանուիլ I

**Վիկտոր Էմանուիլ I** (, ), Սարդինիայի թագավոր 1802—1821 թվականներին։ 1793—1796 թվականներին գլխավորել է հեղափոխական Ֆրանսիայի դեմ կռվող սարդինական բանակը, որի ջախջախումից և Պիեմոնտի ֆրանսիացիների օկուպացումից հետո առավելապես գտնվել է Սարդինիա կղզում։ Նապոլեոնի անկումից հետո
1814 թվականին վերադարձել է Թուրին, 1814 —1815 թվականների Փարիզի հաշտությամբ վերստացել իր նախկին տիրույթները և Ջենովայի հանրապետության տարածքը։ Պիեմոնտում բուրժուական հեղափոխություն սկսվելուց (1821 թվականիի մարտ) հետո, չցանկանալով կատարել սահմանադրական զիջումներ, հրաժարվել է գահից հօգուտ իր եղբոր՝ Կարլ Ֆելիքսի։
մինի|Սարդինիայի թագավորություն

## Ծանոթագրություններ

## Գրականություն
*A. Segre, Vittorio Emanuele I, Collana storica sabauda, Torino 1928

Կատեգորիա:1759 ծնունդներ
Կատեգորիա:1824 մահեր
Կատեգորիա:Սարդինիայի թագավորներ
Կատեգորիա:Հուլիսի 27 ծնունդներ
Կատեգորիա:Հունվարի 10 մահեր
Կատեգորիա:Թուրին քաղաքում ծնվածներ
Կատեգորիա:Կաթոլիկ միապետներ
Ֆրիդրիխ Լյուդվիգ Շրյոդեր

**Ֆրիդրիխ Լյուդվիգ Շրյոդեր** (, ), գերմանացի դերասան, ռեժիսոր, մանկավարժ և թատերական գործիչ։ Գերմանական թատրոնում Լուսավորության դարաշրջանի խոշորագույն ներկայացուցիչ։ 
## Գործունեություն
1756-1759 թվականներին հանդես է եկել Մ․ Ստյուարտի կրկեսային, ֆարսային դերասան Յո․ Ֆ․ Կուրցի, 1759-1769 թվականներին՝ Կ․ Աքքերմանի թատերախմբերում։ Մասնակցել է Համբուրգի Ազգային թատրոնի ստեղծմանը, 1771-1780 թվականներին, 1785-1798 թվականներին և 1811-1812 թվականներին գլխավորել է համբուրգյան թատերախմբերը։ 1781-1785 թվականներին աշխատել է «Բուրգթեատր»-ում (Վիեննա)։ Շրյոդերը խաղացել է կատակերգական դերեր, եղել է իմպրովիզացիայի վարպետ, ստեղծել և բեմադրել է բալետներ (շուրջ 70)։ Գերմանացի դերասաններից առաջինն է խաղացել Տրուֆալդինոյի (Գոլդոնիի «Երկու տիրոջ ծառա») դերը, գերմանական բեմում բեմադրել (իր թարգմանությամբ) Շեքսպիրի ողբերգությունները («Համլետ», «Լիր արքա» «Օթելլո», «Մակբեթ» և այլն), խաղացել գլխավոր դերերը։ Խաղացել է նաև Շիլլերի դրամաներում։ Շրյոդերը թատրոնում հաստատել է ազգային խաղացանկ, բեմարվեստի ռեալիստական սկզբունքներ, քարոզել կատարման բնական, հոգեբանորեն պատճառաբանված շարժուձևեր։ Դերասանական արվեստում ներդաշնակ զուգակցել է զգացմունքայնությունը և արտաքին նկարագրի մանրազնին մշակված ճշգրտությունը։
## Ծանոթագրություններ

Կատեգորիա:Գերմանացի դերասաններ
Կատեգորիա:Գերմանացի ռեժիսորներ
Կատեգորիա:Գերմանացի մանկավարժներ
Կատեգորիա:1744 ծնունդներ
Կատեգորիա:1816 մահեր
Կատեգորիա:Գերմանացի դրամատուրգներ
Կատեգորիա:Թատրոնի դերասաններ
Կատեգորիա:Գերմանացի թատերական գործիչներ
Նոր թաղ (Երևան)

**Նոր թաղ**, Հին Երևանի թաղերից։ Գտնվում էր Կոնդի արևելյան կողմում։ Թաղամասը գտնվել է ներկայիս Սարյան — Թումանյան — Եզնիկ Կողբացի — Գրիգոր Լուսավորիչ փողոցների միջնամասում։ Պարսկական տիրապետության շրջանում այստեղ են գտնվել Խանի բաղերը։

Թաղամասի անվանումը կապված էր նոր երևանաբնակների հետ, ովքեր 1828 թվականի Թուրքմենչայի պայմանագրից հետո եկել էին Ատրպատականից)։ Այդտեղ է գտնվում մինչ այժմ կանգուն Սուրբ Զորավոր Աստվածածին եկեղեցին։

Նոր թաղը քաղաքին էր միացել 1860-ական թվականներին՝ Ձորագյուղի հետ միասին։

## Պատկերասրահ

Պատկեր:Zoravar Church.JPG|Սուրբ Զորավոր Աստվածածին եկեղեցի (Երևան)
Պատկեր:Tumanyan museum of Erevan.JPG|Հովհաննես Թումանյանի թանգարան (Երևան)


## Տես նաև
* Երևանի պատմություն

Կատեգորիա:Երևանի պատմություն
Կատեգորիա:Հին Երևան
Կատեգորիա:Երևանի նահանգ
Կատեգորիա:Երևանի նահանգի հայաբնակ բնակավայրեր
Կատեգորիա:Հին Երևանի թաղամասեր
Չամպինո

**Չամպինո** () քաղաք Իտալիայում, տեղակայված է Լացիո մարզի Հռոմ գավառում։

Բնակչությունը կազմում է 37&nbsp;984 մարդ (2004 թվական), խտությունը կազմում է 3453մարդ/քառ. կմ։ Զբաղեցնում է 11 քառ. կմ տարածք։ Փոստային ինդեքս - 000043, հեռախոսային կոդ - 06։

## Արտաքին հղումներ
* Բնակավայրի պաշտոնական կայքը 

## Ծանոթագրություններ

Կատեգորիա:Իտալիայի քաղաքներ
Բեյհայ

**Բեյհայ**, քաղաք Չինաստանում։

Բաժանվում է 3 թաղամասերի և 1 կոմսության ՝

# Ինխայ թաղամաս
# Տեշանգան թաղամաս
# Խայչեն թաղամաս
# Խեպու կոմսություն։

Կատեգորիա:Չինաստանի բնակավայրեր
Կատեգորիա:Չինաստանի քաղաքներ
Ձիկա

**Ձիկա**, օսական խոհանոցի ուտեստ։ Պատրաստվում է թթվասերից և ցորենի կամ եգիպտացորենի ալյուրից, երբեմն ավելացվում է նաև օսեթական պանիր։ Սովորաբար ձիկան պատրաստվում է չուգունե ամանի մեջ, քանի ու սովորական կաթսայում այն կարող է շուտ այրվել։ Սկզբում անընդհատ խառնելով եփվում է թթվասերը մոտ 25 րոպե, հետո ավելցվում է ալյուրը։ Ձիկան սովորաբար մատուցվում է տաք վիճակում, չնայած հնարավոր է նաև սառը տարբերակը։

Օսեթների նախնիները՝ ալանները ձիկան համարել են ծիսական ուտեստ, այն համարվել է բերրիության խորհրդանիշ։ Այն մատուցվել է խաղաղության և բարության աստված Ֆլավիային։

## Արտաքին հղումներ
* Ձիկա
* Ձիկայի բաղադրատոմսերը
* Ձիկայի բաղադրատոմսերը

Կատեգորիա:Շիլաներ
Կատեգորիա:Օսական խոհանոց
Չիվիտելլա Սան Պաոլո

**Չիվիտելլա Սան Պաոլո** (), քաղաք Իտալիայում, տեղակայված է Լացիո մարզի Հռոմ գավառում։

Բնակչությունը կազմում է 1437 մարդ (2004 թվական), խտությունը կազմում է 72 մարդ/քառ. կմ։ Զբաղեցնում է 20 քառ. կմ տարածք։ Փոստային ինդեքս - 060, հեռախոսային կոդ - 0765։

Կոմունայի հովանավորն է սուրբ առաքյալ Հակոբոս Ավագը։ Տոնը նշվում է հուլիսի 25-ին։

## Ծանոթագրություններ

Կատեգորիա:Իտալիայի քաղաքներ
Չիչիլիանո

**Չիչիլիանո** (), քաղաք Իտալիայում, տեղակայված է Լացիո մարզի Հռոմ գավառում։

Բնակչությունը կազմում է 1420 մարդ (2008 թվական), խտությունը կազմում է 75մարդ/քառ. կմ։ Զբաղեցնում է 19 քառ. կմ տարածք։ Փոստային ինդեքս - 20, հեռախոսային կոդ - 0774։

Չիչիլիանոն սահմանակից է Կապրանիկա Պրենեստինա, Կաստել Մադամա, Սերրետո Լացիալե, Պիզանիանո, Սամբուչի, Սան Գրեգորիո դա Սասոլա համայնքներին։

Կոմունայի հովանավորն է Սուրբ Լիբերատան։ Տոնը նշվում է օգոստոսի 18-ին։

## Ժողովրդագրություն
Բնակչության դինամիկան։

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till:0
 bar:1871 from:0 till:1296
 bar:1881 from:0 till:1434
 bar:1901 from:0 till:1580
 bar:1911 from:0 till:1749
 bar:1921 from:0 till:1757
 bar:1931 from:0 till:1792
 bar:1936 from:0 till:1729
 bar:1951 from:0 till:1469
 bar:1961 from:0 till:1172
 bar:1971 from:0 till:1033
 bar:1981 from:0 till:1028
 bar:1991 from:0 till:1073
 bar:2001 from:0 till:1133
PlotData=
 bar:1861 at: 0 fontsize:S text:n.d. shift:(-8,5)
 bar:1871 at: 1296 fontsize:S text:1.296 shift:(-10,5)
 bar:1881 at: 1434 fontsize:S text:1.434 shift:(-10,5)
 bar:1901 at: 1580 fontsize:S text:1.580 shift:(-10,5)
 bar:1911 at: 1749 fontsize:S text:1.749 shift:(-10,5)
 bar:1921 at: 1757 fontsize:S text:1.757 shift:(-10,5)
 bar:1931 at: 1792 fontsize:S text:1.792 shift:(-10,5)
 bar:1936 at: 1729 fontsize:S text:1.729 shift:(-10,5)
 bar:1951 at: 1469 fontsize:S text:1.469 shift:(-10,5)
 bar:1961 at: 1172 fontsize:S text:1.172 shift:(-10,5)
 bar:1971 at: 1033 fontsize:S text:1.033 shift:(-10,5)
 bar:1981 at: 1028 fontsize:S text:1.028 shift:(-10,5)
 bar:1991 at: 1073 fontsize:S text:1.073 shift:(-10,5)
 bar:2001 at: 1133 fontsize:S text:1.133 shift:(-10,5)
TextData=
 fontsize:S pos:(20,20)
 text:Ըստ տվյալների ISTAT


## Վարչական կենտրոն
* Հեռախոս։ 0774 790006
* Էլեկտրոնային հասցե։ urp@comunediciciliano.it
* Պաշտոնական կայք։ http://www.comunediciciliano.it/ 

## Արտաքին հղումներ
* http://www.comunediciciliano.it/ 
* Վիճակագրության ազգային ինստիտուտ 
* http://www.istat.it/english/ 

## Ծանոթագրություններ

Կատեգորիա:Իտալիայի քաղաքներ
Չերվարա դի Ռոմա

**Չերվարա դի Ռոմա** () քաղաք Իտալիայում, տեղակայված է Լացիո մարզի Հռոմ գավառում։

Բնակչությունը կազմում է 477 մարդ (2008 թվական), խտությունը կազմում է 15մարդ/քառ. կմ։ Զբաղեցնում է 32 քառ. կմ տարածք։ Փոստային ինդեքս - 20, հեռախոսային կոդ - 0774

## Ժողովրդագրություն
Բնակչության դինամիկան։

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till:0
 bar:1871 from:0 till:1438
 bar:1881 from:0 till:1396
 bar:1901 from:0 till:1541
 bar:1911 from:0 till:1532
 bar:1921 from:0 till:1315
 bar:1931 from:0 till:1108
 bar:1936 from:0 till:1028
 bar:1951 from:0 till:846
 bar:1961 from:0 till:743
 bar:1971 from:0 till:578
 bar:1981 from:0 till:502
 bar:1991 from:0 till:495
 bar:2001 from:0 till:471
PlotData=
 bar:1861 at: 0 fontsize:S text:n.d. shift:(-8,5)
 bar:1871 at: 1438 fontsize:S text:1.438 shift:(-10,5)
 bar:1881 at: 1396 fontsize:S text:1.396 shift:(-10,5)
 bar:1901 at: 1541 fontsize:S text:1.541 shift:(-10,5)
 bar:1911 at: 1532 fontsize:S text:1.532 shift:(-10,5)
 bar:1921 at: 1315 fontsize:S text:1.315 shift:(-10,5)
 bar:1931 at: 1108 fontsize:S text:1.108 shift:(-10,5)
 bar:1936 at: 1028 fontsize:S text:1.028 shift:(-10,5)
 bar:1951 at: 846 fontsize:S text:846 shift:(-10,5)
 bar:1961 at: 743 fontsize:S text:743 shift:(-10,5)
 bar:1971 at: 578 fontsize:S text:578 shift:(-10,5)
 bar:1981 at: 502 fontsize:S text:502 shift:(-10,5)
 bar:1991 at: 495 fontsize:S text:495 shift:(-10,5)
 bar:2001 at: 471 fontsize:S text:471 shift:(-10,5)
TextData=
 fontsize:S pos:(20,20)
 text:Ըստ տվյալների ISTAT


## Վարչական կենտրոն
* Հեռախոս։ 0774 828715
* Էլեկտրոնային հասցե։ cervaradiroma.comune@virgilio.it
* Պաշտոնական կայք։ http://www.comune.cervaradiroma.rm.it/

## Արտաքին հղումներ
* Բնակավայրի պաշտոնական կայքը 
* Վիճակագրության ազգային ինստիտուտ 
* http://www.istat.it/english/ 

## Ծանոթագրություններ

Կատեգորիա:Իտալիայի քաղաքներ
Շախմատային օլիմպիադա 1982

**Շախմատային 25-րդ օլիմպիադան** տեղի է ունեցել Շվեյցարիայի Լյուցեռն քաղաքում, 1982 թվականի հոկտեմբերի 29-նոյեմբերի 16-ին։

Օլիմպիադայում հանդես է եկել 92 թիմ։ Խաղացել է 545 շախմատիստ, որոնցից 62-ը գրոսմայստեր էր, 93-ը՝ միջազգային վարպետ։

Խաղացվել է 2580 պարտիա շվեյցարական մրցակարգով 14 փուլով։

## Արդյունքների աղյուսակ
* Մ - տեղը արդյունքների աղյուսակում
* Բ - Բուխգոլցի գործակից
* Միավոր - բոլոր վաստակած միավորները (1- շախմատիստի հաղթանակ, ½- ոչ-ոքի, 0- շախմատիստի պարտություն)
* Կո - ոչ պաշտոնական թիմային միավոր (2- հաղթանակ թիմին, 1- ոչ-ոքի, 0- պարտություն)
* Կ - լրացուցիչ ցուցանիշներ։

## Ծանոթագրություններ

## Աղբյուրներ
* OlimpBase
Մուջադարա

**Մուջադարա**, արևելյան խոհանոցի կերակրատեսակ։ Ուտեստի հիմնական բաղադրիչներն են՝ խաշած բրինձ, խաշած ոսպ և տապակած սոխ։ Որոշ բաղադրատոմսերում բրնձի փոխարեն օգտագործում են այլ ընդեղեն։

Մուջադարան արաբական անվանում է, որը նշանակում է բրնձի և ոսպի խառնուրդ։ Այս ուտեստի ամենահին բաղադրատոմսը գտնվել է խոհարարական Ալ Բաղդադ գրքում (1226)։ Առանց մսի մուջադարան արաբական աշխարհում համարվել է աղքատների կերակուր։ Գոյություն ունի արաբական մի այսպիսի ասացվածք. «Քաղցածը կվաճառի հոգին մի ափսե մուջադարայի համար»։ Եգիպտոսում նմանատիպ ուտեստներն անվանում են կուշար։

## Արտաքին հղումներ
*Պաղոստինյան խոհանոց. մուջադարայի բաղադրատոմս
*Variation using quinoa instead of rice

Կատեգորիա:Ձավարից ուտեստներ
Կատեգորիա:Արաբական խոհանոց